Kabupaten Mandailing Natal

**Kabupaten Mandailing Natal** ima sada kabupaten dodas idokokon juo dohot Madina ima sada kabupaten i Sumatera Utara, Indonesia. Kabupaten Mandailing Natal marbalok dohot provinsi Sumatera Barat.

## Sejarah

### Maso Bolanda

Maso pamarentahan Bolanda, Luak Mandailing Natal Gorarna Afdeeling Mandailing namaribokata parjolo i Kotanopan, baru dungni ipapindah tu Panyabungan (Fort Elout) itoru pamarentahan ni Karesidenan Ajer Bangies muloi taon 1837 sampe 1841. Sidung Bolanda marhasil mangkuasoi luak Tapanuli saonnari, ibaen Bolandaonma Residen nabaru Gorarna Karesidenan Tapanuli taon 1842.
Luak ni Karesidenan Tapanuli on mamarentah 7 Afdeeling sian 1842 sampe 1905 ima :

1. Afdeeling Singkel.

Afdeling Singkel tarmasuk Pulo Banjak.

2. Afdeeling Baros.

Afdeeling Baros ima onderafdeling Kampoeng Oedik, Kampoeng Ilier, Moling, Batoe-grigi, Gambo-gambo, Kwala Gedang, Tapoes dot Sorkam.

3. Afdeeling Si-boga.

Afdeeling Siboga ima Distric Sibo-ga, Tapanoeli, Sibaloeang, Bediri, Si-roedoek, Kala-ang, Toeka dot Said Nihoeta.

4. Afdeeling Ankola.

Afdeeling Ankola na maribukota i padang Sidempoean ima Distric Ankola Djae (kakuriaan Soeroe-matinggi, Pintoe padang, sigelangan, Moara Tahis, Pitjerkolling dan Si-ondop) dan Ankola Djoeloe (Kuria Batoe nadoea, Kampong Baroe, kota rimbaru, Sabongan dan Simapil-apil), Sipirok Dollok (Kuria Bringin dan Sialagundi), Batang Toruh (Kuria Heoraba, Marancar dan Tapalan), Loemoet (Kuria Angoli, Pinang Loreh dot Si-Mangasar)l

5. Afdeeling Mandeling.

Afdeeling Mandeling ima luak Groot Mandailing (Kuria Kota Siantar, Goenoeng Toea, Penjaboengan dan Pideli-boekit), Klein Mandeling (Kuria Sigingoe, Tambangan, Tamiang dan Manambing), Oeloe dan Pekantan (Kuria Batanggadis, Pionsunke, Pekantan lombo dot Pekantan Boekit) dan Batang Natal (Kuria Aek nan-ali, Moara Plampoengan dot Singobaja).

6. Afdeeling Natal.

Afdeeling Natal ima Distric Natal, Sinoenoekan, Djawi-djawi, Pertiloban, Kara-kara, Teloh baleh, Taboejang, Singkoeang, Batioe-Mondan Kangkang dot Batahan.

7.Afdeeling Eiland Nias.

Sian taon 1915 sampe 1938, Karesidenan Tapanuli maruba luakna manjadi 4 Afdeeling, ima :

1.Afdeling Mandailing, Angkola

Sonnari manjadi Kota Padangsidempuan, Kabupaten Tapanuli Selatan, Kabupaten Padang Lawas, Kabupaten Padang Lawas Utara, Kabupaten Mandailing Natal

1.Afdeling Batak Landen

Sonnari manjadi Kabupaten Toba Samosir, Kabupaten Tapanuli Utara, Kabupaten Humbang Hasundutan, Kabupaten Dairi, Kabupaten Samosir, Kabupaten Pakpak Bharat

2.Afdeling Nias.

Sonnari manjadi Kabupaten Nias, Kabupaten Nias Barat, Kabupaten Nias Utara, Kabupaten Nias Selatan.

3.Afdeling Sibolga en Omstreken.

Sonnari manjadi Kabupaten Tapanuli Tengah dan Kota Sibolga.

### Maso sidung Merdeka

Sidung Indonesia Merdeka i Mandailing ibaen ma Kabupaten Batanggadis na bupatina ima Raja Djunjungan Lubis, dungni baru i padomu tu Kabupaten Tapanuli Selatan.

Taon 1998, Mandailing Natal isararak ngon Kabupaten Tapanuli Selatan. Sidung adong pemekaran, ibontukma Kabupaten Mandailing Natal mardasorkon Undang-undang Nomor 12 tahun 1998, sacara formal iresmikan Menteri Dalam Negeri i tanggal 9 Maret 1999.

## Geografi
Kabupaten Mandailing Natal maringana i 0°10'-1°50' Lintang Utara dot 98°10'-100°10' Bujur Timur dot rentang aginjangan 0-2.145 m i ginjang permukaan laut. Bolak luak Kabupaten Mandailing Natal ±6.620,70 km2 sanga 9,23 persen tingon luak Sumatera Utara dohot balok-balok niluak ima:

## Kecamatan

Kabupaten Mandailing Natal tardiri tingon 23 kecamatan ima:

* Batahan
* Batang Natal
* Bukit Malintang
* Huta Bargot
* Kotanopan
* Lembah Sorik Marapi
* Lingga Bayu
* Muara Batang Gadis
* Muara Sipongi
* Naga Juang
* Natal
* Pakantan
* Panyabungan Barat
* Panyabungan Kota
* Panyabungan Selatan
* Panyabungan Timur
* Panyabungan Utara
* Puncak Sorik Marapi
* Ranto Baek
* Siabu
* Sinunukan
* Tambangan
* Ulu Pungkut

## Sumberna